1990R2921 — ET — 22.06.2005 — 024.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 2921/90,

10. oktoober 1990,

lõssist kaseiini ja kaseinaatide tootmiseks antava abi kohta







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse 27. juuni 1968. aasta nõukogu määrust (EMÜ) 804/68 piima- ja piimatooteturu ühise korralduse kohta ( 1 ) (viimati muudetud määrusega (EMÜ) nr 3879/89 ( 2 ), eriti selle artikli 11 lõiget 3 ja artiklit 28, ning arvestades, et: ning arvestades, et: nõukogu määrus (EMÜ) nr 987/68, ( 3 ) viimati muudetud määrusega (EMÜ) nr 1435/90, ( 4 ) sätestab lõssi kaseiiniks ja kaseinaatideks töötlemisel antava abi üldised eeskirjad; nende eeskirjade üksikasjalikud rakendussätted on vastu võetud komisjoni määrusega (EMÜ) nr 756/70, ( 5 ) viimati muudetud määrusega (EMÜ) nr 2832/90; ( 6 ) määrus (EMÜ) nr 756/70 sisaldab hulka sätteid kaseiini ja kaseinaatide lõppkasutuse kontrollimiseks seoses määruse (EMÜ) nr 987/68 artikli 2 lõike 4 kohaldamisega; vastavalt nõukogu määruse (EMÜ) nr 2204/90 ( 7 ) artiklile 6 ei kohaldata viimati nimetatud sätet enam alates 15. oktoobrist 1990; seetõttu tuleks määruse (EMÜ) nr 756/70 asjakohased sätted sellest kuupäevast alates kehtetuks tunnistada; kogemused näitavad, et täpsustada tuleks järelevalve kohta käivaid sätteid, eriti neid, mis käsitlevad kohapealse inspekteerimise sagedust ja viisi ning karistamist, kui abi andmise tingimusi on rikutud; pidades silmas eespool nimetatud abi andmise korras tehtavaid muudatusi, tuleks üksikasjalikud rakenduseeskirjad uues määruses ümber rühmitada ja määrus (EMÜ) nr 756/70 kehtetuks tunnistada; piima- ja piimatooteturu korralduskomitee pole esimehe määratud tähtaja jooksul oma arvamust esitanud, ON VASTU VÕTNUD KÄESOLEVA MÄÄRUSE:







Artikkel 1

1. Kaseiini ja kaseinaatide tootjatele antakse abi ainult juhul, kui need tooted

— on toodetud ühendusest pärinevast lõssist või ühendusest pärinevast piimast saadud toorkaseiinist,

— vastavad koostiselt I, II või III lisa nõuetele,

— on pakendatud artikli 3 nõuete kohaselt.

▼M9

2. Abi makstakse kaseiini või kaseinaatide tootja kirjaliku taotluse põhjal, mis esitatakse pädevale asutusele liikmesriigis, kus kaseiin või kaseinaadid on toodetud, ja milles on märgitud:

▼B

i) tootja nime ja aadressi;

ii) taotlusega hõlmatud kaseiini või kaseinaatide koguse ja kvaliteedi;

iii) vastava tootepartii numbrid.

3. Käesoleva määruse kohaldamiseks peab tootepartii koosnema samal päeval valmistatud ühesuguse kvaliteediga toodetest. Kui asjaomase ettevõtja kaseiini ja kaseinaatide kogutoodang eelmise kalendriaasta jooksul ei ületanud 1 000 tonni, võib tootepartii koosneda sama kalendrinädala jooksul valmistatud toodetest.

▼M9

4. Käesolevas määruses kasutatakse järgmisi mõisteid:

a) lõss – ühe või mitme lehma või kitse piim, millele ei ole midagi lisatud ja mis on üksnes osaliselt kooritud, nii et selle rasvasisaldus ei ületa 0,10 %;

b) toorkaseiin – vees lahustumatud tooted, mis on saadud lõssist sadestamise teel mikroobse hapestamisega või hapete, laabi või muude piima kalgendavate ensüümide lisamisega, olenemata eelnevast ioonivahetus- või kontsentratsiooniprotsessist;

c) kaseiin – vees lahustumatud pestud ja kuivatatud tooted, mis on saadud toorkaseiinist või lõssist sadestamise teel mikroobse hapestamisega või hapete, laabi või muude piima kalgendavate ensüümide lisamisega, olenemata eelnevast ioonivahetus- või kontsentratsiooniprotsessist;

d) kaseinaadid – neutraliseerimisvedelikega töödeldud kaseiini või toorkaseiini kuivatamisel saadud tooted.

▼B

Artikkel 2

▼M5

1. Abi 100 kilogrammi lõike 2 kohaselt kaseiiniks või kaseinaatideks ümbertöötatud lõssi kohta on ►M24 0,52 eurot ◄ .

▼B

2. Abi arvutamisel võetakse arvesse, et:

a) üks kilogramm I lisas määratletud happega kalgendamise teel saadud kaseiini on toodetud 32,17 kilogrammist lõssist;

b) üks kilogramm: — I lisas määratletud kaseinaati — või — I lisas määratletud laapkaseiini — või — II lisas määratletud happega kalgendamise teel saadud kaseiini on toodetud 33,97 kilogrammist lõssist;

c) üks kilogramm: — II lisas määratletud laapkaseiini — või — II lisas määratletud kaseinaati on toodetud 35,77 kilogrammist lõssist;

▼M5 —————

▼B

►M5 d) ◄ üks kilogramm III lisas määratletud kaseinaati on toodetud 28,57 kilogrammist lõssist.

3. Abi antakse vastavalt kaseiini või kaseinaatide tootmise päeval kohaldatavale kursile.

▼M4 —————

▼B

Artikkel 3

Kaseiini ja kaseinaatide konteineritel ja pakenditel peab olema näidatud:

a) toote kirjeldus ning I, II ja III lisas toodud koostisosade kas väikseim, suurim või tegelik sisaldus protsentides. III lisas osutatud toodetele märgitav kirjeldus on järgmine: “Kaseinaadid, mis piimavalgu üldsisaldusest sisaldavad rohkem kui 5 %, aga mitte üle 17 % muid samaaegselt sadestunud piimavalke kui kaseiini”;

b) sõnad “määrus (EMÜ) nr 2921/90”;

c) tootepartii number.

Artikkel 4

1. Tootjad saavad abi ainult juhul, kui nad:

a) teevad igakuiseid kokkuvõtteid tarnitud, toodetud, kasutatud ja müüdud piima ning piimatoodete koguste kohta, kaasa arvatud kaseiin ja kaseinaadid;

b) nõustuvad pädeva asutuse järelevalvega.

2. Lõike 1 punktid a nimetatud igakuised kokkuvõtted peavad sisaldama vähemalt järgmist:

a) kanded piima ja koore kohta;

b) toorkaseiini ostmine;

c) kaseiini ja kaseinaatide ostmine;

d) toodetud kaseiini ja kaseinaatide kogused, mida eristab tootepartii number, koos tootmise kuupäevaga;

e) teiste valmistatud piimatoodete kogused;

f) müüdud kaseiini ja kaseinaatide kogused koos müügikuupäeva ning ostja nime ja aadressiga;

g) piima, piimatoodete, kaseiini ja kaseinaatide praak, proovid ning tagastatud ja asendatud kogused.

Kokkuvõtteid tõendavad peamiselt kättetoimetamisteatised, arved ja ettevõtte dokumendid.

Artikkel 5

1. Et tagada käesoleva määruse sätete täitmine, teevad liikmesriigid kohapeal etteteatamata inspekteerimisi, mis otsustatakse ettevõtja tootmiskava alusel. Seitsme tootmispäeva pikkuse ajavahemiku jooksul tuleb teha vähemalt üks inspekteerimine.

Inspekteerimisel võetakse proove igast tootepartiist ja jälgitakse tootmistingimusi, toodetud kaseiini ja kaseinaatide kogust ning koostist.

2. Lõikes 1 nimetatud inspekteerimist täiendatakse toodetud kaseiini ja kaseinaatide kogusest sõltuvate ajavahemike tagant toimuva põhjaliku uurimise ja proovide võtmisega, et viia abitaotluses ja artiklis 4 nimetatud igakuises kokkuvõttes esitatud teave vastavusse asjaomaste äridokumentide ja tegelikult hoitavate tootevarudega.

Need täiendavad kontrollimised peavad puudutama vähemalt 25 % kogu abitaotlustega hõlmatud toodangust ja iga ettevõtjat tuleb kontrollida vähemalt kord kuue kuu jooksul.

3. Kui leitakse:

a) olulisi kõrvalekaldumisi, mis mõjutavad vähemalt 5 % kontrollitud abitoiminguid,

b) olulisi vastuolusid võrreldes abisaaja varasema tegevusega,

intensiivistab liikmesriik lõikes 2 ettenähtud inspekteerimistegevust ja teatab sellest viivitamatult komisjonile.

4. Liikmesriigid nõuavad valesti väljamakstud summad tagasi koos intressidega. Kohaldatakse intressimäärasid, mis on kinnitatud vastavalt komisjoni määruse (EMÜ) nr 411/88 ( 8 ) artiklile 3 või 4, ja need arvutatakse alates abi maksmise kuupäevast.

5. Kui tegemist ei ole vääramatu jõuga ja kontrollimisel ilmneb, et taotletud või makstud abi on suurem sellest, mis käesoleva määruse sätete kohaselt on tegelikult õigus saada:

— vähendatakse seda 15 % võrra, kui vahe on väiksem kui 8 %, ja 50 % võrra, kui vahe on 8 %–20 %. Kui toetus on juba makstud, tuleb tagasi maksta vastavalt 15 % või 50 %,

— ei anta toetust või kogu toetus tuleb tagasi maksta, kui vahe on suurem kui 20 %.

6. Kui kontrollimine näitab, et lõikes 5 nimetatud vahe tuleneb veast taotluses, mis on tehtud teadlikult või ränga hooletuse tõttu, jäetakse taotleja abist ilma kuueks kuuks alates teatamise kuupäevast.

Artikkel 6

Käesolevaga tunnistatakse määrus (EMÜ) nr 756/70 kehtetuks.

Vastavalt selle määruse artikli 4 lõike 1 punkti b esimese lõigu teisele alapunktile antud koguste tagatised vabastatakse kohe, kui liikmesriik on kehtestanud määruse (EMÜ) nr 2204/90 artiklis 3 täpsustatud järelevalvekorra ja andnud välja komisjoni määruse (EMÜ) nr 2742/90 ( 9 ) artiklis 1 täpsustatud load, samuti nende koguste korral, mis 14. oktoobril 1990 pole veel jõudnud määruse (EMÜ) nr 756/70 artikli 1 esimese lõike teises ja kolmandas lõigus täpsustatud sihtkohtadesse. ►M1 ————— ◄

▼M1

Kui kogused on 14. oktoobriks 1990 jõudnud teises lõigus osutatud sihtkohtadesse, saavad asjaomased isikud taotleda tagatiste vabastamist, kui nad esitavad pädevale asutusele taotluse koos järgmiste dokumentidega, kuhu peavad olema märgitud kaseiini ja kaseinaatide täpsed kogused ning vastava tootepartii numbrid:

— ekspordi puhul: tõend asjaomase kaseiini või asjaomaste kaseinaatide väljaviimise kohta ühenduse tolliterritooriumilt,

— määruse (EMÜ) nr 756/70 artikli 4 lõikes 5 osutatud kohustusega seotud ettevõttesse tarnimise puhul: veodokumendi ja/või saatelehe ning arve koopia.

Pädev asutus võtab vastu kolmandas lõigus osutatud avalduse üksnes tingimusel, et see sisaldab asjaomase isiku kohustust maksta pädevale asutusele vabastatud tagatisega võrdne summa, kui kontrollide käigus, mida ametivõimud võivad alates kohustuse allkirjastamise kuupäevast 12 kuu jooksul teostada, avastatakse, et asjaomasel kaseiinil või asjaomastel kaseinaatidel oli muu kui kolmanda lõigu kohaselt esitatud tõendavates dokumentides märgitud sihtkoht.

Tagatiste vabastamise meetmete hõlbustamiseks aitavad liikmesriigid vajaduse korral identifitseerida nende territooriumil asuvaid ettevõtteid, mis on seotud määruse (EMÜ) nr 756/70 artikli 4 lõikes 5 osutatud kohustusega.

▼M2

Asjaomaste poolte soovil pikendatakse määruse (EMÜ) nr 2220/85 artiklis 28 piiritletud tähtaegu vastavalt 12 kuust 18 kuuni ning kolmest aastast 42 kuuni.

▼B

Artikkel 7

Käesolev määrus jõustub Euroopa Ühenduste Teatajas avaldamise päeval.

▼M1

Käesolevat määrust kohaldatakse alates 15. oktoobrist 1990 toodetud kaseiini ja kaseinaatide suhtes vastavalt artikli 6 sätetele.

▼B

Käesolev määrus on tervikuna siduv ja vahetult kohaldatav kõikides liikmesriikides.









I LISA

Nõuded koostise kohta

Edaspidi näidatud kaseiinis ja kaseinaatides ei tohi kaseiinist erineva piimavalgu sisaldus ületada 5 % kogu piimavalgu sisaldusest







I. Happega kalgendamise teel saadud kaseiin 1.Suurim niiskusesisaldus 12,00 % 2.Suurim rasvasisaldus 1,75 % 3.Vabade hapete sisaldus, väljendatuna piimhappesisalduse kaudu (suurim) 0,30 % II. Laapkaseiin 1.Suurim niiskusesisaldus 12,00 % 2.Suurim rasvasisaldus 1,00 % 3.Väikseim tuhasus 7,50 % III. Kaseinaadid 1.Suurim niiskusesisaldus 6,00 % 2.Väikseim piimavalkude sisaldus 88,00 % 3.Suurim rasvasisaldus ja tuhasus 6,00 %









II LISA

Nõuded koostise kohta

Edaspidi näidatud kaseiinis ja kaseinaatides ei tohi kaseiinist erineva piimavalgu sisaldus ületada 5 % kogu piimavalgu sisaldusest







Happega kalgendamise teel saadud kaseiin Laapkaseiin I. Kaseiinid 1.Suurim niiskusesisaldus 10,00 % 8,00 % 2.Suurim rasvasisaldus 1,50 % 1,00 % 3.Vabade hapete sisaldus väljendatuna piimhappesisalduse kaudu (suurim) 0,20 % — 4.Väikseim tuhasus — 7,50 % 5.Kõigi bakterite arv kokku (1 grammis) 30 000 30 000 6.Kolibakterite arv (0,1 grammis) puuduvad puuduvad 7.Termofiilsete bakterite arv (1 grammis) 5 000 5 000 II. Kaseinaadid 1.Suurim niiskusesisaldus 6,00 % 2.Väikseim piimavalkude sisaldus 88,00 % 3.Väikseim rasvasisaldus ja tuhasus 6,00 % 4.Kõigi bakterite arv kokku (1 grammis) 30 000 5.Kolibakterite arv (0,1 grammis) puuduvad 6.Termofiilsete bakterite arv (1 grammis) 5 000

▼M5









III LISA

NÕUDED KOOSTISE KOHTA

Kaseinaadid, mille kaseiinist erinevate piimavalkute sisaldus ei ole üle 17 % piimavalgu kogusisaldusest







1. Suurim niiskusesisaldus 6,00 % 2. Väikseim piimavalkude kogusisaldus 85,00 % 3. Suurim rasvasisaldus 1,50 % 4. Suurim laktoosisisaldus 1,00 % 5. Suurim tuhasus 6,50 % 6. Kõikide bakterite arv kokku (maksimaalselt 1 grammis) 30 000 7. Kolibakterite arv (0,1 grammis) Puudub 8. Termofiilsete bakterite arv (maksimaalselt 1 grammis) 5 000

▼B









IV LISA

JÄRELEVALVE

a) Analüüsimeetod

Käesoleva määruse kohaldamisel on kohustuslikud komisjoni 25. oktoobri 1985. aasta esimeses direktiivis 85/503/EMÜ söödava kaseiini ja kaseinaatide analüüsimeetodite kohta kavandatud ja järgnevalt loetletavad standardmeetodid:

1. niiskuse(vee)sisalduse määramise meetod;

2. valkude sisalduse määramise meetod;

3. tiitritava happesuse (vaba happesuse) määramise meetod;

4. tuhasuse (kaasa arvatud P2O5) määramise meetod.

b) Määratlused

1. Rasvasisaldus

“Rasvasisaldus” tähendab kogu Schmid-Bondzjnski-Ratzlaffi meetodil või Röse-Gottliebi meetodil saadud ainet kokku, väljendatuna massiprotsentides.

2. Kaseiinist erinevate piimavalkude sisaldus

“Kaseiinist erinevate piimavalkude sisaldus” tähendab mõõtmise teel kindlakstehtud proteiinidega ühendatud -SH ja -S-S- rühmade sisaldust, mille kontrollväärtused puhta kaseiini ja vadakuvalgu puhul on vastavalt 0,25 % ja 3 %.

3. Laktoosisisaldus

“Laktoosisisaldus” tähendab sisaldust, mis tehakse kindlaks värvireaktsiooni abil väävelfenoollahusega pärast toote lagundamist naatriumvesinikkarbonaadi keskkonnas ja pärast vadaku eraldamist valgu sadestamise teel happelises keskkonnas.

4. Kõigi bakterite arv

“Bakterite arv kokku” tähendab sisaldust, mis tehakse kindlaks kultuuri keskkonnas arenenud kolooniate loendamise teel pärast inkubeerimist 72 tunni jooksul temperatuuril 30 °C.

5. Kolibakterid

“Kolibakterite puudumine” 0,1 grammis tootes tähendab kultuuri keskkonnas saadud negatiivset reaktsiooni pärast inkubeerimist 24 tunni jooksul temperatuuril 30 °C.

6. Termofiilsete bakterite arv

“Termofiilsete bakterite arv” tähendab sisaldust, mis tehakse kindlaks kultuuri keskkonnas arenenud kolooniate loendamise teel pärast inkubeerimist 48 tunni jooksul temperatuuril 55 °C.

c) Proovide võtmine

Proove võetakse vastavalt rahvusvahelise standardiga ISO 707 sätestatud korrale; liikmesriigid võivad kasutada muud proovide võtmise meetodit, kui see on kooskõlas eespool nimetatud standardi põhimõtetega.